Държавен вестник, бр. 2, 2011 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  2
еми, до 15-о число на месеца, следващ всяко 
тримесечие, представят в Министерството на 
финансите тримесечен отчет за степента на 
реализация на проектите.
Чл. 89. (1) Отрасловите министерства, в 
чийто ресор са държавните предприятия и 
търговските дружества – получатели на дър­
жавногарантирани заеми, до 15-о число на 
месеца, следващ всяко тримесечие, предста­
вят в Министерството на финансите по реда 
на чл. 21, ал. 2 от Закона за държавния дълг 
тримесечен отчет за степента на реализация 
на проектите.
(2) Получателите на държавногарантирани 
заеми представят в Министерството на финан­
сите копия на уведомленията за предстоящи 
плащания от банките кредитори в срок 3 
работни дни след получаването им.
(3) В случаите на неточности в изчисле­
нията или на непълна информация относно 
всички необходими реквизити за извършване 
на съответното плащане, в т.ч. дължащи се 
и на външните кредитори, получателите на 
държавногарантирани заеми предприемат 
необходимите действия към външните креди­
тори за уточняване на дължимите суми или 
липсващите реквизити и представят кориги­
раните данни в Министерството на финансите 
в срок 3 работни дни след получаването им.
(4) Получателите на държавногарантирани 
заеми представят в Министерството на финан­
сите писмено потвърждение на ангажимента 
за извършване на предстоящо плащане в срок 
10 работни дни преди датата на съответното 
плащане.
(5) Получателите на държавногарантира­
ни заеми представят копие на нареждането 
за плащане в Министерството на финансите 
най-късно в деня преди вальора на съответ­
ното плащане.
(6) Получателите на държавногарантирани 
заеми в срок 5 работни дни след датата на 
извършеното плащане писмено уведомяват 
Министерството на финансите за операциите 
по превода и представят копия на съответните 
банкови документи.
(7) Получателите на държавногарантирани 
заеми в срок 5 работни дни след датата на 
извършено усвояване на средства от заема 
писмено уведомяват Министерството на фи­
нансите за операциите и представят копия на 
съответните банкови документи.
(8) Получателите на държавногарантирани 
заеми, в т.ч. на държавногарантираните заеми, 
включени в приложение № 9 към § 17, ал. 1 
от преходните и заключителните разпоредби 
на Закона за държавния бюджет на Републи­
ка България за 2011 г., до 5-о число на всеки 
месец подават информация за очакваните 
усвоявания на средства от заемите по месеци 
за текущата 2011 г. и информация за очаква­
ните усвоявания на средства от заемите по 
тримесечия за следващите години до при­
ключването на проекта.
Чл. 90. (1) Крайните бенефициенти – полу­
чатели на външни държавни заеми, в срок 5 
работни дни след датата на извършено усвоя­
ване на средства от заем писмено уведомяват 
Министерството на финансите за операциите 
и представят копия на съответните банкови 
документи.
(2) Крайните бенефициенти – получате­
ли на външни държавни заеми, представят 
в Министерството на финансите копия на 
уведомленията за предстоящи плащания от 
банките кредитори в срок 3 работни дни след 
получаването им.
(3) Крайните бенефициенти – получатели 
на външни държавни заеми, представят в 
Министерството на финансите писмо за пот­
върждаване на сумата и датата на плащане 
съгласно споразуменията с външните креди­
тори в срок 10 работни дни преди датата на 
съответното плащане.
(4) В случаите на неточности в изчисле­
нията или на непълна информация относно 
всички необходими реквизити за извършване 
на плащането по ал. 3, в т.ч. дължащи се и 
на външните кредитори, крайните бенефи­
циенти – получатели на външни държавни 
заеми, предприемат необходимите действия 
към външните кредитори за уточняване на 
дължимите суми или липсващите реквизити 
и представят коригираните данни в Минис­
терството на финансите за потвърждаване.
(5) Министерството на финансите писмено 
потвърждава вальора, размера и валутата на 
плащането в срок 3 работни дни след полу­
чаване на писмото по ал. 3 и 4.
(6) Крайните бенефициенти – получатели 
на външни държавни заеми, нареждат пла­
щането към кредитора в съответната валута 
и с вальор – датата на плащането, спазвайки 
изискванията на обслужващата банка за из­
вършване на валутни преводи, и представят 
копие на нареждането за плащане в Минис­
терството на финансите най-късно в деня 
преди вальора.
(7) Крайните бенефициенти – получатели 
на външни държавни заеми, се задължават 
да извършат плащането с дата, посочена в 
потвърждението на кредитора. В случаите 
на неработни дни се спазват клаузите на 
кредитното споразумение, а при липса на 
такива клаузи кредитополучателят изисква 
допълнителни инструкции от кредитора.
(8) Крайните бенефициенти – получатели 
на външни държавни заеми, в срок 5 работни 
дни след датата на извършеното плащане пис­
мено уведомяват Министерството на финан­
сите за операциите по превода и представят 
копия на съответните банкови документи.